Accidentul a avut loc în jurul orei 22. Deputatul conducea un autoturism din direcția Brașov spre Săcele, orașul în care locuiește, iar la o trecere de pietoni nu ar fi acordat prioritate unui pieton pe care l-a lovit. Practic, omul a fost luat pe capotă, s-a izbit de parbriz și a fost aruncat pe carosabil. Persoana accidentată și-a pierdut viața.

Trecerea de pietoni unde a avut loc accidentul este considerată periculoasă, pentru că viteza de circulație în zonă este de 70 km/oră, nu există presemnalizarea trecerii de pietoni, ci doar semnul din dreptul trecerii.

Polițiștii continuă cercetările pentru stabilirea împrejurărilor în care s-a produs accidentul.

Deputalul PNL Mihai Donțu este la al doilea mandat în Parlamentul României.

Contactat de Digi24, deputatul nu a dorit să comenteze.

Reporter: Voiam să ne confirmaţi sau nu, dacă aţi fost aseară implicat într-un accident de circulaţie în Braşov.

Mihai Donţu: Nu fac declaraţii momentan.